РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 501-4600/12

5. јун 2013. године

Б е о г р а д

НАРОДНА СКУПШТИНА

Одбор за заштиту животне средине, на седницама одржаним 16. октобра 2012. године, 16. јануара, 4. фебруара, 20. фебруара и 5. јуна 2013. године, размaтрао је **Извештај Владе о стању животне средине у Републици Србији за 2011. годину**.

На основу члана 228. став 5. Пословника Народне скупштине, Одбор за заштиту животне средине подноси

И З В Е Ш Т А Ј

Одбор за заштиту животне средине размотрио је **Извештај о стању животне средине у Републици Србији за 2011. годину,** који је Влада Републике Србије поднела Народној скупштини, на основу члана 76. Закона о заштити животне средине.

Одбор је донео закључак да је неопходно обезбедити наменско трошење средстава у Буџету Републике Србије, која су прикупљена од накнада за загађивање животне средине, како би се обезбедило квалитетно континуирано спровођење државног мониторинга (конторле и праћења) стања животне средине, у циљу обезбеђивања адекватног система заштите животне средине.

Одбор предлаже да се разматрање Извештаја о стању животне средине у Републици Србији за 2011. годину обави и на седници Народне скупштине.

За известиоца Одбора на седници Народне скупштине одређена је Милица Војић Марковић, председник Одбора.

ПРЕДСЕДНИК

Милица Војић Марковић